Publication: Magyar Közlöny
Issue: MK-2004-13 (Year: 2004, Number: 13)
Era: 2004-2010
Section: 1. számú melléklet a 6/2004. (II. 10. ) ESZCSM rendelethez
Paragraph Index: 683

1. számú melléklet a 6/2004. (II. 10. ) ESZCSM rendelethez A kozmetikai termékekbõl történõ mintavétel, a vizsgálati minták laboratóriumi elõkészítése, a szabad nátrium- és kálium-hidroxid tartalmának azonosítása és meghatározása, az oxálsavak és alkálisóinak hajápolási termékekben történõ azonosítása és meghatározása, a kloroform és a cink fogkrémekben történõ meghatározása, továbbá a fenolszulfonsav azonosítása és meghatározása vizsgálati módszere I. KOZMETIKAI TERMÉKEKBÕL TÖRTÉNÕ MINTAVÉTEL 1. Cél és alkalmazási terület A kozmetikai termékek mintavételi eljárása a különbözõ laboratóriumokban történõ vizsgálatuk céljából kerül leírásra. 2. Fogalommeghatározások 2.1. Elemi minta: a értékesítésre szánt tételbõl vett mintaegység. 2.2. Összes minta: az azonos tételszámmal rendelkezõ elemi minták összessége. 2.3. Laboratóriumi minta: az összes mintának az egyes laboratóriumokban vizsgálandó reprezentatív része. 2.4. Vizsgálati minta: a laboratóriumi mintából az egy elemzéshez szükséges reprezentatív adag. 2.5. Tárolóedény: a terméket magába foglaló, vele folyamatosan, közvetlenül érintkezõ tárgy. 3. Mintavételi eljárás 3.1. A kozmetikai termékeket eredeti csomagolásukban mintázzák, és ilyen formában juttatják el az analitikai laboratóriumba. 3.2. A nem kimért adagokban kereskedelmi forgalomba hozott, vagy a kiskereskedelemben az eredeti csomagolástól eltérõ tárolóedénybe átcsomagolt kozmetikai termékek esetében különleges mintavételi szabályok kerülnek megállapításra. 3.3. A laboratóriumi minta elkészítéséhez szükséges elemi minták számát az analitikai módszer és az egyes laboratóriumok által elvégzendõ vizsgálatok száma határozza meg. 4. A minta azonosítása 4.1. A mintákat a mintavétel helyén lezárják, és a mintavétel helye szerinti tagállamban hatályban levõ szabályoknak megfelelõen azonosítással látják el. 4.2. Minden kivett elemi mintán a következõ adatokat tartalmazó címkét helyeznek el: — a kozmetikai termék neve, — a mintavétel kelte, idõpontja és helye, — a mintavételért felelõs személy neve, — az ellenõrzést végzõ hatóság neve. 4.3. A mintavételrõl a mintavétel helye szerinti tagállamban hatályban levõ szabályoknak megfelelõ jegyzõkönyvet kell felvenni. 5. A minták tárolása 5.1. Az elemi mintákat a gyártó címkén szereplõ tárolási utasításainak megfelelõen kell tárolni. 5.2. Ha nem határoznak meg más körülményeket, a laboratóriumi mintákat sötét helyen, 10 °C és 25 °C között tárolják. 5.3. Az elemi mintákat csak a vizsgálat kezdetekor szabad kinyitni. II. A VIZSGÁLATI MINTÁK LABORATÓRIUMI ELÕKÉSZÍTÉSE 1. Általános rendelkezések 1.1. Ahol lehetséges, a vizsgálatot minden elemi mintán elvégzik, vagy – ha az elemi minta mennyisége túl kicsi – a szükséges legkisebb számú elemi mintát használják, és ezeket a vizsgálati minta kivétele elõtt alaposan összekeverik. 1.2. A tárolóedényt – ha az analitikai módszer úgy kívánja inert gáz alatt – kinyitják, és a lehetõ leggyorsabban kiveszik a szükséges számú vizsgálati mintát, ezután késlekedés nélkül lefolytatják a vizsgálatot. Ha a mintát meg kell õrizni, az edényt ismét légmentesen le kell zárni inert gáz alatt. 1.3. A kozmetikai termékek háromféle halmazállapotban fordulhatnak elõ: szilárd, félszilárd, folyékony. Elõfordulhat, hogy az eredetileg homogén állapotú terméknél a különbözõ fázisok során szétválás tapasztalható. Ebben az esetben újra kell ezeket homogenizálni. 1.4. Amennyiben a kozmetikai termék különleges módon csomagolt, és emiatt nem lehet a fenti utasítások szerint eljárni, és megfelelõ vizsgálati módszerek nem kerültek elõírásra, elfogadható valamilyen egyedi eljárás alkalmazása, feltéve, hogy az analízisrõl készült jegyzõkönyvben ennek leírása szerepel. 2. Folyadékok 2.1. Ezek a termékek olajos, alkoholos és vizes oldatok, kölnivizek, krémek vagy tejek formájában fordulhatnak elõ, és flakonokba, palackokba, ampullákba vagy tubusokba csomagolják õket. 2.2. Vizsgálati minta kivétele: – kinyitás elõtt rázzuk össze erõteljesen a tárolóedényt, – nyissuk ki a tárolóedényt, – öntsünk néhány milliliter folyadékot a vizsgálatra szolgáló kémcsõbe, hogy a minta jellegzetességeinek szemrevételezésével kivegyük a vizsgálati mintát, – zárjuk vissza a tárolóedényt, vagy – vegyük ki a kívánt mennyiségû vizsgálati mintákat, – gondosan zárjuk vissza a tárolóedényt. 3. Félszilárd termékek 3.1. Ezek a termékek paszták, kenõcsök, sûrû emulziók és gélek formájában fordulhatnak elõ, és tubusokba, mûanyag palackokba vagy tégelyekbe csomagolják õket. 3.2. Vizsgálati minta kivétele: Két eset lehetséges: 3.2.1. szûknyakú tárolóedények esetében: Távolítsuk el a vizsgált termék legalább felsõ 1 cm-ét. Nyomjuk ki a vizsgálati mintát, majd azonnal zárjuk le a tartályt. 3.2.2. széles nyakú tartályok esetében: A felsõ réteget egyenletesen kaparjuk le és távolítsuk el. Vegyük ki a vizsgálati mintát és azonnal zárjuk vissza a tárolóedényt. 4. Szilárd termékek 4.1. Ezek a termékek laza porok, kompakt porok, stiftek formájában fordulhatnak elõ, és különféle tartóedényekbe csomagolhatják õket. 4.2. Vizsgálati minta kivétele: Két eset lehetséges: 4.2.1. laza porok esetén: a dugó kivétele vagy a tárolóedény kinyitása elõtt erõteljesen rázzuk össze a port. Nyissuk ki és vegyük ki a vizsgálati mintát. 4.2.2. tömörített por vagy stift esetén: egyenletesen kaparjuk le és távolítsuk el a felsõ réteget szilárd termékrõl, az így szabaddá váló részbõl vegyük ki a vizsgálati mintát. 5. Túlnyomásos csomagolásban forgalmazott termékek (aeroszolos flakonok) 5.1. Ezek definícióját a 75/324/EGK irányelv1 2. cikke tartalmazza. 5.2. Vizsgálati minta: Az aeroszolos flakon erõteljes felrázását követõen a flakon tartalmának reprezentatív mennyiségét, megfelelõ összekötõelem segítségével (lásd például az 1. ábrát: különleges esetekben az analitikai módszer más összekötõelem használatát teheti szükségessé), egy aeroszol szeleppel ellátott, de bemerülõ csövet nem tartalmazó mûanyag bevonatú, áttetszõ üvegpalackba (4. ábra) juttatjuk. Az átvitel során a flakont szeleppel lefelé kell tartani. Az átvitel után tartalma jól látható, és az alábbi négy eset valamelyikének megfelelõen viselkedik: 5.2.1. A flakon tartalma homogén oldat, amely közvetlenül vizsgálható. 5.2.2. A flakon két folyadékfázisú aeroszol terméket tartalmaz. Az alsó fázisnak egy második továbbító flakonba történõ leválasztását követõen mindkét fázis vizsgálata elvégezhetõ. Az elsõ flakont ilyenkor szeleppel lefelé kell tartani. Az esetek többségében ilyenkor gyakran az alsó a vizes fázis és nem tartalmaz hajtógázt (pl. bután/víz receptura). 5.2.3. A flakon szuszpenzióban port tartalmaz. A folyadékfázis a por eltávolítását követõen vizsgálható. 5.2.4. Hab vagy krém. Elõször mérjünk be pontosan a mintagyûjtõ palackba 5-10 g 2-metoxietanolt. Ez az anyag a gázmentesítés során megakadályozza a habképzõdést, és ezután folyadékveszteség nélkül elvégezhetõ a hajtógázok kihajtása. 5.3. Segédeszközök Az összekötõelem (1. ábra) dúralumíniumból vagy sárgarézbõl készül. Úgy van kialakítva, hogy egy polietilén adapteren keresztül különbözõ szeleprendszerekhez csatlakoztatható. A bemutatott eszköz példaként szolgál; más összekötõelemek is használhatók (lásd a 2. és 3. ábrát). A mintagyûjtõ palack (4. ábra) kívül átlátszó, mûanyag védõréteggel bevont opálüvegbõl készül. 50–100 ml minta befogadására alkalmas. A palack egy bemerülõ csõ nélküli aeroszol szeleppel van ellátva. 5.4. Eljárás Megfelelõ mennyiségû vizsgálati minta befogadása érdekében a mintagyûjtõ palackot légteleníteni kell. Ehhez az összekötõelemen keresztül vezessünk be körülbelül 10 ml diklór-difluor-metánt vagy butánt (a vizsgálandó aeroszol terméktõl függõen), majd a mintagyûjtõ palackot szeleppel fölfelé tartva teljesen gázmentesítsük a folyadékfázis eltûnéséig. Vegyük le az összekötõelemet és mérjük le a mintagyûjtõ palackot („a” gramm). Erõteljesen rázzuk föl az aeroszolos flakont, amelybõl a mintavétel történik. Csatlakoztassuk az összekötõelemet a mintául szolgáló aeroszolos flakonon levõ HL L 147. szám, 1975.06.09., 40. o. szelephez (szelep fölfelé néz), illesszük a mintagyûjtõ palackot (nyakkal lefelé) az összekötõelemhez, majd nyomjuk meg. Töltsük föl a mintagyûjtõ palackot körülbelül kétharmad részig. Ha az átvitel a nyomás kiegyenlítõdése miatt a kívánt szint elérése elõtt megszûnik, a mintagyûjtõ palack lehûtésével újra megindítható a folyamat. Vegyük le az összekötõelemet, mérjük meg a feltöltött palackot („b” gramm) és számítsuk ki az átvitt minta mennyiségét (m1) (m1 = b–a). Az így kapott minta felhasználható:

Source: https://magyarkozlony.hu/hivatalos-lapok/53f83b22112ddee3ba432e293c5a4a07160629ad/dokumentumok/1147f0c2e2ee62fd0d72848b53190fba47bc78de/letoltes